II.5.4.

En særlig anordning til afskærmning bagtil mod underkøring, herefter benævnt »anordning« består i reglen af en tværdrager og forbindelseselementer til køretøjets længdedragere eller andre elementer, der træder i disses sted. Den skal have følgende beskaffenhed: II.5.4.1. anordningen skal være monteret så langt tilbage på køretøjet som muligt. Med køretøjet i ubelastet stand ( 7 ) må anordningens nederste kant i intet punkt være mere end 55 cm over kørebanen; II.5.4.2. anordningen må i intet punkt være bredere end bagakslen målt fra hjulenes ydre kant — hvorunder der ses bort fra udbulingen af dækket lige over kørebanen — eller være mere end 10 cm kortere i hver side. Såfremt der er flere bagaksler, skal den bredeste være målangivende; II.5.4.3. højden af tværdragerens profil skal være mindst 10 cm. Tværdragerens sideenheder må ikke være bagudbøjet eller udvise skarpe kanter udadtil: dette krav er opfyldt, når tværdragerens sideender udadtil er afrundet med en krumningsradius på mindst 2,5 mm; II.5.4.4. anordningen kan også være således udført, at dens stilling bagpå køretøjet kan ændres. Det skal i så fald være sikret, at den i funktionsstillingen kan fastlåses således, at der ikke kan forekomme nogen utilsigtet positionsændring. Omstilling af anordningen skal af operatøren kunne foretages med en aktiveringskraft på ikke over 40 daN; II.5.4.5. anordningen skal have tilstrækkelig styrke over for kræfter, der påføres parallelt med køretøjets længderetning og skal i funktionsstillingen være forbundet med køretøjets længdedragere eller de elementer, der træder i disses sted. Denne forskrift anses for opfyldt, når det påvises både under og efter påføring, at den vandrette afstand mellem anordningens bageste del og køretøjets bageste del ikke overstiger 40 cm i nogen af punkterne P1, P2 og P3. Denne afstand måles under udelukkelse af enhver del på køretøjet, som ligger mere end 3 m over kørebanen med køretøjet i ubelastet stand; II.5.4.5.1. punkterne P1 ligger i en afstand af 30 cm fra de længdeplaner, der tangerer bagakselhjulenes ydre kanter; punkterne P2 ligger på en forbindelseslinje mellem punkterne P1 symmetrisk i forhold til køretøjets midterlængdeplan i en indbyrdes afstand af mellem 70 og 100 cm inklusive, idet den nøjagtige position kan præciseres af fabrikanten. Punkterne P1 og P2's højde over kørebanen fastsættes af køretøjets fabrikant inden for de linjer, som horisontalt afgrænser anordningen. Denn højde kan dog ikke være større end 60 cm med køretøjet i ubelastet stand. Punkt P3 er midtpunktet på den rette linjes del P2-P2; II.5.4.5.2. en horisontal kraft, der svarer til 12,5 % af den teknisk tilladte totalvægt for køretøjet med et maksimum på 2,5 . 104N, påføres successivt i de to punkter P1 og i P3; II.5.4.5.3. en horisontal kraft, der svarer til 50 % af den teknisk tilladte totalvægt for køretøjet med et maksimum på 10 . 104N, påføres successsivt i de to punkter P2; II.5.4.5.4. de under punkterne II.5.4.5.2 og II.5.4.5.3 foreskrevne kræfter påføres separat. Rækkefølgen for påføring af disse kræfter kan angives af fabrikanten; II.5.4.5.5. dersom der anvendes en praktisk afprøvning til efterprøvning af ovennævnte forskrifter, skal følgende betingelser opfyldes: II.5.4.5.5.1. anordningen skal være forbundet med køretøjets længdedragere eller de dele, der træder i disses sted; II.5.4.5.5.2. de foreskrevne kræfter skal påføres parallelt med køretøjets midterlængdeplan ved hjælp af passende leddede (f.eks. kardansk) prøvestempler med en anlægsflade med en største højde på 25 cm — den nødjagtige højde kan præciseres af fabrikanten — og med en bredde på 20 cm, hvis lodrette kanter har en krumningsradius på 5 mm ± 1 mm og hvis midtpunkt anbringes successivt i punkterne P1, P2 og P3.